  Туспуктэм: Григорий Фомин 12+ 20-тӥ инвожое Ижкарын Йӧскалык лыдӟиськонниын историклэн но устолыктодосчилэн Евгений Шумиловлэн 80 арес тырмонэзлы сӥзем ӝытэз ортчоз. Ужрадын юбиляр «Родная Удмуртия: города и люди. Живая история из шумиловской шкатулки» книгаенын тодматоз. Со сярысь кар администрацилэн пресс-службаез ивортӥз. Евгений Фёдорович Шумилов – историк, устолыктодосчи, истори тодосъя доктор, Россиысь суредасьёслэн но архитекторъёслэн огазеяськонъёссылэн ёзчиез, Удмуртиысь искесство удысысь сӥё-дано ужась, Ижкарлэн дано улӥсез Пумиськон 17 часын но 30 минутын кутскоз. Евгений Шумилов книгаез но сое кылдытон сярысь мадёз, азьланяз малпанъёсыз сярысь вералоз. Ужрадэ вань мылкыд карисьёс лыктыны быгато. Куноос историклы юанъёс сётыны, мылкыдзэс яке ӟечкыланъёссэз вераны луонлыксы луоз. Тодэ вайытом, «Удмуртия» издательствоын «История Удмуртии. От каменного века до эры космоса» (12+) но пиналъёслы «Удмуртия – мой дом родной» (6+), озьы ик «Ижевск. Штрихи к истории города» (12+) книгаос потӥзы. Тегъёс: книгаос Литература история Лулчеберет Удмуртия  